**Tatra T7B5** (podtyp električky T7) je model električky vyrábaný spoločnosťou ČKD Praha, závod Tatra Smíchov na prelome 80. rokov a 90. rokov 20. storočia.

Konštrukcia
-----------

T7B5 je jednosmerný štvornápravový motorový električkový vozeň, ktorý koncepčne vychádzal z vozňov Tatra T6B5; obidva typy mali aj podobné rozmery vozovej skrine. Hmotnosť celého vozu sa ale zväčšila, priblížila sa 20 tonám, čo bolo veľkou nevýhodou tohto typu. Boli aj použité podvozky s dvojitým zavesením. Električka je vybavená elektrickou výzbrojou typu TV3 s tyristorovou reguláciou.

Prototypy
---------

Prvé dva prototypy (čísiel 0024 a 0025) sa v Prahe objavili v roku 1988. Po rade skúšok bol vozeň č. 0024 odstavený v pražskej vozovni Hloubětín. Tu zostal až do 7. októbra roku 2001, kedy bol správcom konkurznej podstaty skrachovanej spoločnosti ČKD Dopravní systémy predaný firme, ktorá vozeň rozobrala, niektoré diely využila a zvyšok vozňa zošrotovala.

Vozeň č. 0025 bol v roku 1991 zrekonštruovaný a predaný do nórskeho Osla, kde dostal evidenčné číslo 200. V roku 1995 dostal nové evidenčné číslo 321 a bol používaný pre vyhliadkové jazdy. V roku 1998 bol pre nedostatok zamestnancov odstavený a ešte toho istého roku sa dostal do švédskeho mesta Göteborg, kde pod číslom 100 jazdí dodnes ako vyhliadkový vozeň.

Ďalšie dva prototypy električky T7B5 (čísla 0026 a 0027 vyrobené 1989) jazdili krátky čas aj v Prahe, ale čoskoro boli odovzdané ku skúškam do Moskvy, kde už zostali. V roku 1990 boli označené ev. č. 7001 a 7002 a nasadené do pravidelnej prevádzky. V roku 1994 boli vozy opäť prečíslované na 3321 a 3322. Vozeň ev. č. 3322 bol odstavený roku 2002 a slúžil ako zdroj náhradných dielov a sklad. Tretí prototyp si v roku 2003 vymenil evidenčné číslo so sériovým vozňom č. 3326 (pôv. č. 7006) a s týmto označením bol v prevádzke do roku 2005, kedy sa stal exponátom moskovského električkového múzea.

Dodávky električiek
-------------------

V rokoch 1988 až 1993 bolo vyrobených celkom osem vozňov.

| Súčasný štát | Mesto | Článok | Typ | Roky dodávok | Počet vozňov | Evidenčné číslapri dodaní | Poznámky | Zdroj |
| --- | --- | --- | --- | --- | --- | --- | --- | --- |
| Česko Česko | ČKD Dopravní systémy | – | T7B5 | 1989 | 1 | 0024 | 1. prototyp |  |
| Nórsko Nórsko | Oslo | stránka | T7B5 | 1991 | 1 | 200 | 2. prototyp |  |
| Rusko Rusko | Moskva | stránka | T7B5 | 1989–1993 | 6 | 7001–7006 | 7001 a 7002 – 3. a 4. prototyp |  |

Referencie
----------

1. 1 2 3   *T7B5* [online]. prazsketramvaje.cz, [cit. 2020-07-20]. Dostupné online.
2. ↑   *Göteborg, Tatra T7B5 — Zoznam vozového parku* [online]. transphoto.org, [cit. 2020-07-20]. Dostupné online.
3. 1 2   *Moskva, Tatra T7B5 — Zoznam vozového parku* [online]. transphoto.org, [cit. 2020-07-20]. Dostupné online.
4. ↑   *Prager Straßenbahn (prag-straba.de)* [online]. web.archive.org, 2016-07-12, [cit. 2020-07-20]. Dostupné online. Archivované 2016-07-12 z originálu.
5. ↑   *Oslo, Sporveien AS, Tatra T7B5 — Zoznam vozového parku* [online]. transphoto.org, [cit. 2020-07-20]. Dostupné online.

Ine projekty
------------

Commons
* Spolupracuj na Commons Commons ponúka multimediálne súbory na tému **Tatra T7B5**

Zdroj
-----

*Tento článok je čiastočný alebo úplný preklad článku Tatra T7B5 na českej Wikipédii.*

| * z
* d
* u
Električky Tatra vyrábané spoločnosťou ČKD v Prahe |
| --- |
| Štandardné (T) | 
* T1
* T2
* T3 (T3R
* T3RF)
* T4
* T5 (T5A5
* T5B6
* T5C5)
* T6 (T6A2
* T6A5
* T6B5
* T6C5)
* T7 (T7B5)

 |
| Kĺbové (KT, RT) | 
* K1
* K2
* KT4
* K5
* KT8D5 (KT8D5N)
* RT6 (RT6N1
* RT6S)
* RT8D5

 |
| Vlečné (B) | 
* B3
* B4
* B6A2

 |
| Ostatné (pre NDR) | 
* T2D
* B2D

 |
| Pozri aj: Typové označenie električiek ČKD |